Paljastuksen aika... - Neulepintaa - Vuodatus.net
Täälläkin sitten salaisuuksien esirippu tippui eilen, viimeinen SNY -lähetys saapui.
Kaksi kerää ihanaa Donegal -lankaa, ja vielä itse ulkomailta kiikutettuna:).
Oli pakko ottaa kuvaan taustalle tweed -polvihousuni ja vihreä hame, sillä langasta syntyy täydellinen kaulaliina niiden kanssa pidettäväksi. Ei olisi SNY :ni paremmin voinut lankaa valita, vai mitä sanotte?
Paketissa oli myös Brittany :n koivuiset kaapeli, eiku siis palmikkopuikot, ihanatihanat, olen niitä tässä innoissani hiplaillut.
Lisäksi paketista löytyi Lammhuset -muistipaperia:
SNY :ni oli siis Marjut! Ihan hyper -ilahduttavaa, suorastaan täydellistä:). Nyt on täysin ymmärrettävää, että aina pakettien tultua Iines on mennyt aivan sekaisin. Jos taloudessa asustaa kolme kollin roikaletta, ei mikään ihme että vanha piika menee ihan pyörälle päästään.
Marjut, olet ilahduttanut minua melkoisilla täsmäpaketeilla syksyn aikana, kyllä Sinussa on selvästi meedion vikaa.. Kiitän tuhannesti, ja Iines peesaa.
Elokuussa sain kauniita silmukkamerkkejä, ja niitä oli paljon.
Syykuussa minua lahjottiin langalla ja suklaalla.
Lokakuun lähetys sisälsi upean Kirin juuri minulle sopivasta langasta, sekä herkkuja Iinekselle.
Ja nyt sitten tämä lähetys, mukana oli myös riemastuttava kirje, jossa kerrottiin, että vielä on jotakin tulossa. Vielä jotakin, kaiken tämän lisäksi?
Kristelille myös suuri kiitos. Tämä turnaus on varmasti vienyt paljon aikaa, ja vaatinut pitkää pinnaa.
Nyt se sitten on tämäkin swappi loppu, kivaa on niin pitkään kun sitä kestää.
Ai joo, minä lähetin paketteja Vikkelle, hän sai kaikkea tuiki tarpeellista kuumavesipullosta Chibiin.
Minähän en tietenkään kuvia lähetyksistäni ottanut, mutta onneksi Vikke on ne dokumentoinut blogiinsa.
2 Lähettänyt: neulepinta - 29.11.2006 klo 19.52